JKN ส่ง “นาคิน แค้นรักนางอสรพิษ ซีซั่น 3” ลงจอช่อง 8 เอาใจคอซีรี่ย์อินเดีย
JKN ส่ง "นาคิน แค้นรักนางอสรพิษ ซีซั่น 3" ลงจอช่อง 8 เอาใจคอซีรี่ย์อินเดีย
JKN ส่ง "นาคิน แค้นรักนางอสรพิษ ซีซั่น 3" ลงจอช่อง 8 เอาใจคอซีรี่ย์อินเดีย
24 เม.ย. 2563

บริษัท เจเคเอ็น โกลบอล มีเดีย จำกัด (มหาชน) หรือ JKN ระบุว่า JKN ผู้นำการจัดจำหน่ายลิขสิทธิ์คอนเทนต์ระดับโลก ได้คัดสรรซีรีส์ชั้นเยี่ยมมาให้ผู้ชมชาวไทย ได้รับชมอย่างต่อเนื่องด้วย นาคิน แค้นรักนางอสรพิษ ซีซั่น 3 (Naagin Season 3) ซีรีส์ฟอร์มยักษ์ ที่ครองใจผู้ชมเรตติ้งถล่มทลายมาแล้วทั่วอินเดียสุดยอดซีรีส์ คุณภาพคับแก้วด้วยทุนสร้างมหาศาล การันตีรางวัลซีรี่ส์มากมายจากเวทีระดับโลก อย่าง รางวัลซีรีส์ยอดเยี่ยมแห่งปี (Best Television Show) จากงาน Gold Awards 2019 รางวัลซีรีส์ยอดเยี่ยม จากงาน Zee Rishtey Awards 2018 และรางวัลซีรีส์ยอดนิยม วัดจากเรตติ้งสูงสุดประจำปี จากงาน Indian Television Academy Awards 2018
โดย นาคิน แค้นรักนางอสรพิษ ซีซั่น 3 เป็นงานซีรีส์ภาคต่อสุดอลังการงานสร้าง ซีจีแนวแฟนตาซีดรามาสุดระทึกกับ เนื้อเรื่องเข้มข้น เปิดตัวสุดตะลึงกระหึ่มช่อง 8 โดนใจแฟนซีรีส์อินเดียในประเทศไทยไปเต็มๆ ตั้งแต่ออนแอร์ตอนแรก เมื่อวันจันทร์ 13 เมษายน 2563 ที่ผ่านมา
ทั้งนี้ ซีรีส์ นาคิน แค้นรักนางอสรพิษ ซีซั่น 3 เป็นอีกหนึ่งงานนำเข้าคอนเทนท์คุณภาพเด่นดังสุดปังจากทั่วโลก ของ JKN และนอกจากความบันเทิงแบบอลังการครบรสสไตล์บอลลีวูดแล้ว JKN ยังเอาใจแฟนคลับ ด้วยเพลงประกอบซีรีส์ นาคิน เวอร์ชั่นภาษาไทย  3 เพลง 3 อารมณ์ ชื่อเพลง เลื้อย,แย่ง,ล่อ และดึงนักร้องดังระดับประเทศ อย่าง มาช่า วัฒนพานิช และ นัท มีเรีย เบเนเด็ตตี้ มาเพิ่มอรรถรสตอกย้ำอารมณ์ ดราม่าเข้มข้น แฟนๆ สามารถหาฟังกันได้ทางยูทูบช่อง JKNofficial และล่าสุดช่อง 8 ก็ส่งเพลง “จะฆ่าเธออย่างไร” มาประกอบซีรีส์ นาคิน แค้นรักนางอสรพิษ ซีซั่น 3 ซึ่งร้องโดยศิลปินชั้นนำของไทย กระแต อาร์ยาม
สำหรับแฟนๆ ซีรีส์อินเดียไม่ควรพลาด กับตำนานความรักและความแค้นของเจ้าแม่นาคิน ผู้ตามหารักแท้ใน นาคิน แค้นรักนางอสรพิษ ซีซั่น 3 ออกอากาศทุกวันจันทร์–ศุกร์ เวลา 18.00–19.00 น. ทางช่อง 8  เรื่องราวความรักสุดสะเทือนใจ สนุกครบรส เข้มข้นทุกตอน JKN รับประกันความบันเทิงคอนเทนท์คุณภาพระดับโลก